તા. 23 અને તા. 24 દરમિયાન સારા ભોજનની પ્રાપ્તિ થાય. સંતાનો સાથે સારો એવો સમય વિતાવી શકો. તેમને કંઈક નવું શીખવો તેમજ તેમની સાથે ખૂબ મસ્તી પણ કરો. સંતાનો હાલમાં તમારા આજ્ઞાનું પાલન કરશે તેમજ મોટા સંતાનો હશે તો કોઈપણ કામમાં તમારી સલાહ અને માર્ગદર્શનને અનુસરશે. વડીલ અને મિત્રોનો સહકાર મળશે. સ્ત્રીવર્ગ તરફથી લાભ થાય. મકાન-વાહન પ્રાપ્તિના સારા યોગો છે. અભ્યાસમાં સફળતા મળે. મનપસંદ શાળા કે કોલેજમાં પ્રવેશ મળવાના સારા યોગો છે. અવિવાહિતો માટે વિવાહ માટેનો અનુકૂળ સમય છે. પાર્ટનરશીપના ધંધામાં સારો એવો નફો મળે. ઘરમાં શુભ પ્રસંગો તેમજ ધાર્મિક આયોજનો બને. ભેટ સોગાદો માટેનો ઉત્તમ સમય છે. તા. 25 અને તા. 26ના રોજ આપના માટે સ્વાસ્થ્ય માટે સમય અનુકૂળ નથી. કોર્ટ કચેરીના કાર્યમાં નિષ્ફળતા મળે. માનસિક ચિંતા રહે. ધાર્મિક યાત્રા માટે અનુકૂળ સમય છે. વિદેશગમન માટેનો પણ ઉત્તમ સમય છે. પિતાની તબિયત નરમ ગરમ રહે જેના કારણે તમારા રોજિંદા શિડ્યુલમાં ફેરફાર કરવો પડે તેવી સંભાવના છે. પિતાના આરોગ્યની કાળજી કરવી અન્યથા હોસ્પિટલમાં દાખલ થવાના યોગો છે. તા. 27 અને તા. 28 દરમિયાન સમય તમારી તરફેણમાં રહેશે. વ્યવસાયમાં વધારે મહેનત કરવી પડશે તેથી વ્યવસાયમાં કોઈ સારો મોટો ઓર્ડેર મળી શકે. સમય તમારી અનુકૂળતા પ્રમાણે ફરશે. તા. 29ના રોજ અભ્યાસમાં થોડું વધારે ધ્યાન કેન્દ્રિત કરવું. સારું ભોજન પ્રાપ્ત ન પણ થાય.